als_Latn dik_Latn ron_Latn
Reagon kreu i delegacionit të PE për Evropën Juglindore, Eduard Kukan
Autoriteti Monitorues i Mediave në Shqipëri (AMA) është në vëmendjen e Parlamentit Europian. Kreu i delegacionit të PE për Evropën Juglindore, Eduard Kukan theksoi që klasa politike shqiptare të garantojë praktikat më të mira në lidhje me pavarësinë dhe procedurat e emërimit të anëtarëve të rregullatorit të medias. Kukan kujtoi një pjesë të rezolutës së Parlamentit Evropian, e cila “i bën thirrje Parlamentit dhe Qeverisë dhe institucioneve të tjera përgjegjëse shtetërore për të ruajtur dhe nxitur integritetin dhe pavarësinë e institucioneve kryesore”. “Në këtë drejtim, pavarësia dhe integriteti institucional Autoritetit audio-viziv përgjegjës, ndër të tjera, për forcimin e lirisë së medias dhe reformën e transmetuesit publik, është shumë e rëndësishme. Unë dua ti bej apel te forte aktorëve të mëdha politike për të ruajtur frymën e bashkëpunimit, i cili ishte i pranishëm gjatë miratimit të ligjit të medias ne mars 2013 dhe të garantojë praktikat më të mira në lidhje me pavarësinë dhe procedurat e emërimit të anëtarëve të rregullatorit të medias”, tha Kukan. Një muaj pasi Parlamenti Europian miratoi rezolutën e saj mbi Shqipërinë, kreu i delegacionit të PE për Evropën Juglindore, Eduard Kukan, shprehu vlerësimin e tij për arritjet në procesin e integrimit të Shqipërisë. “Bashkëpunimi dhe respekti reciprok mes të gjitha forcave politike është çelësi për përparimin e mëtejshëm të vendit në procesin e integrimit”, theksoi Kukan.
als_Latn als_Latn